Man skal være 18 år, både for at stemme og stille op til valget den 21. november. Det nåede den kun 18-årige Allan Salih lige akkurat, og dermed bliver han den yngste nordjyske kandidat der stiller op til valget. -Jeg håber bare, at jeg er den første af mange til at tage de unges sag op, og så deltager i politik, siger Allan Salih fra Liberal Alliance til TV2 NORD. Allan Salih har valgt at stille op for Liberal Alliance, fordi frihed er den helt centrale mærkesag i hans politiske virke. -Det er det der har skabt vores eksistens. Det er det der giver os lov til at have det samfund vi har i dag, og jeg elsker det her samfund. Hvis vi mister friheden i samfundet så kan vi ikke have det vi har i dag, siger Allan Salih fra Liberal Alliance til TV2 NORD. I går fik Allan sin debut som politiker, da han deltog i sit første vælgermøde. -Det er meget skræmmende første gang. Man bliver nødt til at vænne sig til det, siger Allan Salih fra Liberal Alliance til TV2 NORD.

Opsummering:
Allan Salih går i gymnasiet i Frederikshavn. Den 1. oktober fyldte han 18 år, og dermed nåede han lige at blive 18, så han kunne stille op til valget.